9. ΝΟΜΟΘΕΤ. ΔΙΑΤΑΓΜΑ υπ’ αριθ. 3833 της 15/23 Αυγ. 1958 (ΦΕΚ Α΄ 128)  Περί συστάσεως Σχολής Εκπαιδεύσεως Βρεφοκόμων παρά τω Κέντρω Βοηθείας Βρεφών «Η ΜΗΤΕΡΑ».  Άρθρ.1.-1.Συνιστάται παρά τω Ιδρύματι «Κέντρον Βοηθείας Βρεφών «Η ΜΗΤΕΡΑ» Σχολή εκπαιδεύσεως Βρεφοκόμων, υπό τον τίτλον «Σχολή Βρεφοκόμων Η Πριγκήπισσα Σοφία». 2.Η ιδρυομένη σχολή τελεί υπό την εποπτείαν του Υπουργείου Κοινωνικής Προνοίας και εδρεύει παρά τω Ιδρύματι «Η Μητέρα», ούτινος αποτελεί οργανικόν Τμήμα. Η διοίκησις της Σχολής ασκείται παρά του Διοικητικού Συμβουλίου του Ιδρύματος «Η Μητέρα» αι δε δαπάναι λειτουργίας αυτής βαρύνουσι τον προϋπολογισμόν του Ιδρύματος τούτου. 3.Το Διοικητικόν Συμβούλιον του Ιδρύματος δια την καλήν λειτουργίαν της Σχολής βοηθείται υπό πενταμελούς Εφορευτικής Επιτροπής διοριζομένης παρ αυτού και αποτελουμένης εκ τριών μελών των, εν οις ο εκάστοτε εντεταλμένος Σύμβουλος και δύο προσώπων εχόντων ειδικάς γνώσεις. Τα καθήκοντα της Εφορευτικής Επιτροπής ορισθήσονται λεπτομερέστερον δια του Εσωτερικού Κανονισμού της Σχολής. Άρθρ.2.-1.Σκοπός της Σχολής Βρεφοκόμων «Η Πριγκήπισσα Σοφία» είναι η εκπαίδευσις νεανίδων εις την περιποίησιν, διαπαιδαγώγησιν και ανατροφήν βρεφών και νηπίων. 2.«Η διάρκεια της εκπαιδεύσεως ορίζεται εις τρία έτη. Η πρακτική άσκησις των μαθητριών καθορίζεται δι’ αποφάσεως του Διοικητικού Συμβουλίου και ενεργείται είτε εις το ενταύθα Κέντρον Βρεφών «Η Μητέρα», είτε εις τα εν ταις Επαρχίαις λειτουργούντα Παραρτήματα αυτού, είτε εις Βρεφικά ή Νηπιακά Ιδρύματα, αρμοδιότητος του Υπουργείου Κοινων. Προνοίας». Η παρ. 2 αντικατεστάθη ως άνω δια του άρθρ. 19 Ν.Δ. 4525 της 13/19 Ιουλ. 1966 (κατωτ. σελ. 140,01). 3.Η εκπαίδευσις των μαθητριών τελεί υπό την άμεσον εποπτείαν του Διευθυντού του Ιδρύματος «Η Μητέρα» όστις εν συνεργασία μετά της Εφορευτικής Επιτροπής επιμελείται και της καταρτίσεως του σχετικού προγράμματος. 4.Ο Κανονισμός της λειτουργίας της Σχολής καταρτίζεται υπό του Διοικητικού Συμβουλίου του Ιδρύματος και υπόκειται εις την έγκρισιν του Υπουργού Κοινωνικής Προνοίας, μετά γνώμην του Συμβουλίου Μητρότητος. Όροι φοιτήσεως Άρθρ.3.-1.«Η εγγραφή εις την Σχολήν των υποψηφίων Βρεφοκόμων, αίτινες δέον να είναι απόφοιτοι Γυμνασίου ή άλλης ισοτίμου Μέσης Σχολής και ηλικίας ουχί ανωτέρας των 23 ετών, γίνεται κατόπιν διαγωνισμού προκηρυσσομένου υπό του Διοικητικού Συμβουλίου του παρ’ ω λειτουργεί η Σχολή Ιδρύματος». Η παρ 1 αντικατεστάθη ως άνω δια του άρθρ. 19 Ν.Δ. 4525 της 13/19 Ιουλ. 1966 (κατωτ. σελ. 140,01). 2.Ο χρόνος διενεργείας του διαγωνισμού, τα μαθήματα των εισαγωγικών εξετάσεων ως και η διδακτέα ύλη του κύκλου των σπουδών των επιτυχουσών εις τας εξετάσεις μαθητριών, ορισθήσονται υπό του Κανονισμού της Σχολής, περί ου η παρ. 4 του άρθρ. 2 του παρόντος. 3.Η εν τη Σχολή φοίτησις των μαθητριών γίνεται δωρεάν. Δύναται, όμως, το Διοικητικόν Συμβούλιον μετ’ εκτίμησιν των οικονομικών δυνατοτήτων εκάστης μαθητρίας να ορίση, όπως αι εξ αυτών δυνάμεναι, καταβάλλουν ως δίδακτρα ποσόν οριζόμενον εκάστοτε δι’ αποφάσεως του Διοικητικού Συμβουλίου. Άρθρ.4.-1.«Κατά την διάρκειαν της κατά το τρίτον έτος πρακτικής ασκήσεως δύναται το Διοικητικόν Συμβούλιον να εγκρίνη μηνιαίως κατ’ αποκοπήν την καταβολήν εξόδων κινήσεως εις τας τελειοφοίτους μαθητρίας». Η αληθής έννοια της διατάξεως ταύτης είναι, ότι η ως άνω παρεχομένη οικονομική ενίσχυσις αποσκοπεί εις την κάλυψιν των αναγκαίων δαπανών, εις ας υποβάλλονται αι μαθήτριαι, λόγω της μετακινήσεως αυτών εκτός του Ιδρύματος, δια την πρακτικήν των άσκησιν». Αι διατάξεις της παρ. 1 καταργηθείσαι δια του άρθρ. 10 του Νόμ. 4227/1962 επανήχθησαν εν ισχύϊ, ως μηδέποτε καταργηθείσαι, τροποποιηθείσαι ως άνω δια του άρθρ. 19 Ν.Δ. 4525 της 13/19 Ιουλ. 1966 (κατωτ. σελ. 140,01). 2.(Κατηργήθη δια του άρθρ. 10 παρ. 1 Νόμ. 4227/1962). 3.«Αι ευδοκίμως αποφοιτούσαι της Σχολής μαθήτριαι ονομάζονται βρεφοκόμοι και δικαιούνται εις την απόκτησιν σχετικού διπλώματος». Η παρ. 3 αντικατεστάθη ως άνω δια της παρ. 1 άρθρ. 10 Νόμ. 4227/62. 4.«Αι αναιτιολογήτως διακόπτουσαι την εις την Σχολήν φοίτησίν των, πλην της στερήσεως του δικαιώματος επαναλήψεως της φοιτήσεώς των, υποχρούνται και εις την καταβολήν του δαπανηθέντος δια τας σπουδάς και την συντήρησίν των εν τη σχολή ποσού. (Αντί της σελ. 111) Σελ. 111(α) 298-129 Προστασία Μητρότητας και Βρεφών 35.Δ.α.9   546 Ο προσδιορισμός και καταλογισμός του χρηματικού τούτου ποσού, γίνεται δια αποφάσεως του Διοικητικού Συμβουλίου του παρ’ ω η Σχολή Ιδρύματος η δε είσπραξις ενεργείται κατά τας διατάξεις περί εισπράξεως δημοσίων εσόδων. Το έσοδον τούτο, αποτελεί πόρον του Ιδρύματος και εισάγεται εις πίστωσιν του λογαριασμού αυτού». Η παρ. 4 αντικατεστάθη ως άνω δια της παρ. 2 του άρθρ. 10 Νόμ. 4227/62. Βαθμός - Αποδοχαί διοριζομένων αποφοίτων Άρθρ.5.-Αι κεκτημέναι δίπλωμα της Σχολής Βρεφοκόμων «Η Πριγκήπισσα Σοφία» δύνανται να διορίζωνται εις αναλόγους δημοσίας θέσεις ή εις θέσεις νομικών προσώπων δημοσίου δικαίου κατά τας ισχυούσας διατάξεις, περί διορισμών, εις τοιαύτας θέσεις. Άρθρ.6.Αι από του 1955 φοιτώσαι ή φοιτήσασαι εις την Σχολήν μαθήτριαι υπάγονται εις τας διατάξεις του παρόντος.                                  Σελ. 112(α) 298-130 35.Δ.α.9 Προστασία Μητρότητας και Βρεφών   547  